- Ærlig talt. Jeg er begyndt at hade mit eget land.

Sådan skriver netdebattøren Roger Mehew i en af de 1066 kommentarer Dailymail-artiklen om det svineforbud, forlaget Oxford University Press har udstedt i sine børneudgivelser:

Se også: Svensk skole forbyder krænkende farver til karneval

Vi er i 150 lande

- Vi udgiver vores bøger i mere end 150 lande, og derfor er vi nødt til at tage kulturelle hensyn, siger en talsmand fra Oxford-forlaget, der i et brev til forfatter Eleanor Updale har pointeret, at hun ikke må skrive om svinekød, som hverken muslimer eller jøder må spise:

- Grise, plus pølser og alt andet der kan opfattet som svin, er forbudt.

Se også: Nykredit afviser hævekort med bacon-foto

I oppisker en dårlig stemning

Både muslimske og jødiske politikere og foreninger tager afstand fra forbuddet. Khalid Mahmood, der er medlem af parlamentet for Labour, kalder det f.ex. for 'absolut nonsens', og debattøren Mr Mole forstår heller ikke forbuddet:

- Ingen er blevet fornærmet.

- Det her er bare en overbetalt bureaukrat, der har fået en fiks ide, men det eneste det gør er at oppiske en dårlig stemning, skriver Mole.

Men hvad mener du? Må et forlag - der vil sælge bøger - ikke bestemme, hvad deres forfattere bruger af ord?